ચરેલ ગામે રહેતા અને આર્મીની પરીક્ષાની તૈયારી કરતા હરપાલસિંહ વાળા નામનો ક્ષત્રિય યુવાન ચરિત્ર સર્ટિફિકેટ મેળવવા માટે જામકંડોરણા પોલીસ સ્ટેશન ગયો હતો પરંતુ ત્યાં ફરજ પરના પીએસઆઇ વિનોદ ચૌહાણે પોતાની ફરજ નિભાવવાની બદલે કોઈ કારણ વિના જ ક્ષત્રિય યુવાનને માર માર્યો હતો જેથી યુવાનને સારવાર અર્થે જૂનાગઢ હોસ્પિટલે ખસેડાયો હતો બીજી તરફ ફોજદારની મનમાની સામે રાજકોટ જિલ્લા રાજપૂત ક્ષત્રિય સમાજની આગેવાનીમાં રાજકોટ ખાતે એક મહત્વપૂર્ણ બેઠક મળી હતી જેમાં આ ફોજદાર સામે તટસ્થ તપાસ કરી ભોગ બનનાર યુવાનને ન્યાય અપાવવા અંગે રણનીતિ ઘડવામાં આવી હતી અને ન્યાય ન મળે તો ગાંધી ચિંધ્યા માર્ગે આંદોલનની ચીમકી ઉચ્ચારવામા આવી હતી જેથી પોલીસને રેલો આવ્યો હતો અને આ ઘટનાની તટસ્થ તપાસ કરી અંતે ફોજદાર ચૌહાણની લીવ રિઝર્વમાં બદલીનો હુકમ એસપી બલરામ મીણા દ્વારા કરવામાં આવ્યો હતો